Verðlaunahafar ásamt bæjarstjóra og formanni Hattar . Þrettándagleði Fljótsdalshéraðs og Hattar fór fram með hefðbundnu sniði í gær , 6. janúar . Kyndlaganga lagði af stað kl 17.15 frá íþróttahúsinu á Egilsstöðum og gengið var í Tjarnargarðinn þar sem brenna var tendruð . Áætlað er að um 200 manns hafi komið saman og var veður með besta móti . Davíð Þór Sigurðarson , formaður Hattar , setti athöfnina . Björn Ingimarsson , bæjarstjóri Fljótsdalshéraðs , flutti stutt erindi og fór yfir árið . Þeir kynntu síðan hverjir væru tilnefndir til að vera íþróttamaður Hattar þetta árið en þetta er í 28. sinn sem það val fer fram . Þá voru starfsmerki Hattar voru veitt í fjórða sinn en þau eru veitt fólki sem hefur lengi unnið óeigingjarnt starf í þágufélagsins . Hjálmþór Bjarnason hlaut starfsmerki Hattar fyrir vinnu sína í þágu félagsins en hann hefur starfað innan frjálsíþróttagreinarinnar í mörg ár , gegndi gjaldkerastöðu í frjálsíþróttadeild í rúmlega 6 ár . Hjálmþór hefur einnig verið starfsmaður keppnismóta á Fljótsdalshéraði í mörg ár . Hrafnhildur S. Þórarinsdóttir hlaut starfsmerki Hattar fyrir vinnu og stjórnarsetu en hún hefur meðal annars gegnt formannstöðu hjá fimleikadeild og skíðadeild . Einnig hefur hún setið í yngraflokkaráði knattspyrnudeildar og verið virkur þátttakenda í foreldrastarfi ýmissa deilda . Hrafnhildur hlaut starfsmerki UÍA árið 1999 . Íþróttamaður Hattar árið 2015 var körfuboltamaðurinn , Benedikt Þ. Guðgeirsson Hjarðar . Benedikt stóð sig vel síðasta keppnistímabil með meistaraflokksliði Hattar og var fyrirliði liðsins þegar Höttur vann 1. deildina með miklum yfirburðum . Benedikt hefur mikið lagt á sig til að ná bættum árangri og er góð fyrirmynd fyrir yngri kynslóðina um hvernig er hægt að leggja sitt að mörkum fyrir félagið , bæði innan sem utan vallar . Í öðrum greinum voru eftirtaldir fyrir valinu þetta árið . Blakmaður : Valgerður Dögg HreinsdóttirFimleikamaður : Arna OrmarsdóttirFrjálsíþróttamaður : Helga Jóna SvansdóttirKnattspyrnumaður : Runólfur Sveinn SigmundssonKörfuboltamaður : Benedikt Þ. Guðgeirsson Hjarðar Eftir afhendingu var glæsileg flugeldasýning sem Björgunarsveitin á Héraði sá um og sönghópurinn Liljurnar tók lagið .